
DR 30.10.2014  35  

  
Dan nyatakan setiap tapak tanah yang dijual kepada pembeli swasta setiap tahun 

dari tahun 2011 dengan menyebut perincian setiap lokasi, keluasan, harga jualan, nama 
pembeli dan tujuan pembelian dan sama ada tanah dijual secara tender terbuka. Jika tidak, 
mengapakah? 

Jawapan diberikan oleh Yang Berhormat Menteri amat dikesali kerana beliau 
berkata penjualan tanah milik DBKL adalah terletak di bawah bidang kuasa Yang 
Berhormat Menteri Wilayah Persekutuan selaras dengan peruntukan Akta Kerajaan 
Tempatan 1976 dan tamatnya jawapan tanpa memberi sebarang butir-butir yang diminta. 

Soalan yang bertarikh 13 Oktober pula, soalan saya berbunyi saya minta Menteri 
Wilayah Persekutuan juga agar beliau menyatakan berhubung penjualan tanah kerajaan 
milik DBKL yang membabitkan tapak di mana bangunan Jabatan Kejuruteraan Mekanikal 
DBKL dan bangunan Jabatan Kesihatan DBKL dan tanah-tanah lapang di sekitar kedua-
dua bangunan tersebut berapakah keluasan setiap tanah, siapa pembeli dan tarikh 
pembelian, harga setiap kaki persegi, jenis pembangunan baru yang dicadangkan di atas 
tanah-tanah tersebut, bila dan di mana jabatan-jabatan terlibat akan ditempatkan semula 
bangunan jabatan-jabatan tersebut. 

Jawapan yang hampir sama diberikan kepada saya dengan mengatakan 
penjualan tanah kedua-dua bangunan jabatan DBKL itu adalah juga terletak di bawah 
bidang kuasa Yang Berhormat Menteri. Maka beliau berhak menjualnya dan tidak ada 
butiran lain diberikan melainkan memberitahu saya bahawa kedua-dua jabatan itu akan 
dipindahkan dan ditempatkan semula di Taman Metropolitan Kepong ini untuk Jabatan 
Kejuruteraan dan bagi Jabatan Kesihatan adalah terletak di Pudu Hulu. 

Tuan Yang di-Pertua, jelas sekali jawapan yang saya terima tidak dijawab dengan 
jujur dan tepat. Sebaliknya merahsiakan kebenaran dengan lari daripada menjawab 
persoalan. Sekiranya tidak ada apa yang mahu disembunyikan, sudah tentu saya patut 
mendapat jawapan yang benar dan tepat. Tentunya kerana adanya tekanan daripada 
Menteri sendiri atau pun kumpulan tertentu ataupun individu berkuasa. Ini sama ada 
berpunca daripada rasa bersalah atau terdapat cubaan untuk menyembunyikan kebenaran 
dari Dewan yang mulia ini dan juga daripada pengetahuan umum. 

Banyak persoalan ingin saya tanya di sini kerana urusan jual beli tanah milik DBKL 
dalam beberapa tahun kebelakangan ini merupakan satu skandal yang besar dan 
melibatkan beratus-ratus juta ringgit, di mana kepentingan orang ramai telah terkorban 
untuk menguntungkan beberapa buah syarikat kroni Barisan Nasional. 

■1240 

Tuan Yang di-Pertua, misalnya kedua-dua Jabatan DBKL yang disebutkan tadi, 
harga jualan tanah tidak diberitahu tetapi apa yang saya difahamkan ialah kedua-dua 
jabatan ini akan diroboh agar dapat diambil alih pembeli baru iaitu sebuah syarikat bernama 
Jakel. Kedua-dua bangunan Jabatan DBKL ini akan terpaksa berpindah dan segala kos 
membina bangunan baru Jabatan DBKL akan dibiayai oleh DBKL ataupun dibiayai oleh 
pembayar cukai. 

Selain daripada itu, beberapa bidang tanah yang sangat berharga di pusat bandar 
yang juga dimiliki oleh DBKL telah dijual kepada syarikat secara rahsia dan bukan melalui 
tender terbuka termasuklah tanah velodrom seluas 13.68 ekar di Batu 4, Jalan Cheras yang 
dijual kepada syarikat Jakel. Untuk menempatkan semula velodrom ini, sebuah velodrom 
baru akan dibina di Bandar Tun Razak dan segala kos yang bernilai RM83 juta akan 
dibiayai oleh DBKL. Ini satu perkara yang sangat tidak adil. Tambahan lagi, tanah di Jalan 
Pinang, KLCC juga telah dijual secara rahsia dan berapakah harga jualannya langsung 
tidak diketahui oleh sesiapapun.  

Mengenai Hentian Bas Putra dan bangunan letak kereta berbilang tingkat di 
PWTC. Tuan Yang di-Pertua, bangunan letak kereta ini satu buah tempat yang mempunyai 
lebih daripada 1,000 petak letak kereta. Satu jawapan yang jelas diperlukan mengapa ia 
dijual. Seterusnya mengenai bekas tapak pameran terbuka dan jualan borong PWTC juga 
dijual tanpa pengetahuan umum. Selain daripada itu, lot nombor 4 sebidang tanah yang 
bernilai tinggi di belakang Semua House, Lorong Bunus 6, Off Jalan Tuanku Abdul Rahman 
juga dijual secara yang sama. 



Dan nyatakan setiap tapak tanah yang dijual kepada pembeli swasta setiap tahun. dari tahun 2011 dengan menyebut perincian setiap lokasi, keluasan, harga jualan, nama pembeli dan tujuan pembelian dan sama ada tanah dijual secara tender terbuka. Jika tidak, mengapakah?. Jawapan diberikan oleh Yang Berhormat Menteri amat dikesali kerana beliau berkata penjualan tanah milik DBKL adalah terletak di bawah bidang kuasa Yang Berhormat Menteri Wilayah Persekutuan selaras dengan peruntukan Akta Kerajaan Tempatan 1976 dan tamatnya jawapan tanpa memberi sebarang butir-butir yang diminta. Soalan yang bertarikh 13 Oktober pula, soalan saya berbunyi saya minta Menteri Wilayah Persekutuan juga agar beliau menyatakan berhubung penjualan tanah kerajaan milik DBKL yang membabitkan tapak di mana bangunan Jabatan Kejuruteraan Mekanikal DBKL dan bangunan Jabatan Kesihatan DBKL dan tanah-tanah lapang di sekitar kedua- dua bangunan tersebut berapakah keluasan setiap tanah, siapa pembeli dan tarikh pembelian, harga setiap kaki persegi, jenis pembangunan baru yang dicadangkan di atas tanah-tanah tersebut, bila dan di mana jabatan-jabatan terlibat akan ditempatkan semula bangunan jabatan-jabatan tersebut. Jawapan yang hampir sama diberikan kepada saya dengan mengatakan penjualan tanah kedua-dua bangunan jabatan DBKL itu adalah juga terletak di bawah bidang kuasa Yang Berhormat Menteri. Maka beliau berhak menjualnya dan tidak ada butiran lain diberikan melainkan memberitahu saya bahawa kedua-dua jabatan itu akan dipindahkan dan ditempatkan semula di Taman Metropolitan Kepong ini untuk Jabatan Kejuruteraan dan bagi Jabatan Kesihatan adalah terletak di Pudu Hulu. Tuan Yang di-Pertua, jelas sekali jawapan yang saya terima tidak dijawab dengan jujur dan tepat. Sebaliknya merahsiakan kebenaran dengan lari daripada menjawab persoalan. Sekiranya tidak ada apa yang mahu disembunyikan, sudah tentu saya patut mendapat jawapan yang benar dan tepat. Tentunya kerana adanya tekanan daripada Menteri sendiri atau pun kumpulan tertentu ataupun individu berkuasa. Ini sama ada berpunca daripada rasa bersalah atau terdapat cubaan untuk menyembunyikan kebenaran dari Dewan yang mulia ini dan juga daripada pengetahuan umum. Banyak persoalan ingin saya tanya di sini kerana urusan jual beli tanah milik DBKL dalam beberapa tahun kebelakangan ini merupakan satu skandal yang besar dan melibatkan beratus-ratus juta ringgit, di mana kepentingan orang ramai telah terkorban untuk menguntungkan beberapa buah syarikat kroni Barisan Nasional. #1240. Tuan Yang di-Pertua, misalnya kedua-dua Jabatan DBKL yang disebutkan tadi, harga jualan tanah tidak diberitahu tetapi apa yang saya difahamkan ialah kedua-dua jabatan ini akan diroboh agar dapat diambil alih pembeli baru iaitu sebuah syarikat bernama Jakel. Kedua-dua bangunan Jabatan DBKL ini akan terpaksa berpindah dan segala kos membina bangunan baru Jabatan DBKL akan dibiayai oleh DBKL ataupun dibiayai oleh pembayar cukai. Selain daripada itu, beberapa bidang tanah yang sangat berharga di pusat bandar yang juga dimiliki oleh DBKL telah dijual kepada syarikat secara rahsia dan bukan melalui tender terbuka termasuklah tanah velodrom seluas 13.68 ekar di Batu 4, Jalan Cheras yang dijual kepada syarikat Jakel. Untuk menempatkan semula velodrom ini, sebuah velodrom baru akan dibina di Bandar Tun Razak dan segala kos yang bernilai RM83 juta akan dibiayai oleh DBKL. Ini satu perkara yang sangat tidak adil. Tambahan lagi, tanah di Jalan Pinang, KLCC juga telah dijual secara rahsia dan berapakah harga jualannya langsung tidak diketahui oleh sesiapapun. Mengenai Hentian Bas Putra dan bangunan letak kereta berbilang tingkat di PWTC. Tuan Yang di-Pertua, bangunan letak kereta ini satu buah tempat yang mempunyai lebih daripada 1,000 petak letak kereta. Satu jawapan yang jelas diperlukan mengapa ia dijual. Seterusnya mengenai bekas tapak pameran terbuka dan jualan borong PWTC juga dijual tanpa pengetahuan umum. Selain daripada itu, lot nombor 4 sebidang tanah yang bernilai tinggi di belakang Semua House, Lorong Bunus 6, Off Jalan Tuanku Abdul Rahman juga dijual secara yang sama.